b'\n_START_ARTICLE_\nKitaip mes supyksim!\n_START_SECTION_\nSantrauka\n_START_PARAGRAPH_\nDu draugai ir konkurentai Benas ir Kidas dalyvauja ralio lenktyn\xc4\x97se, kuriose pagrindinis prizas \xe2\x80\x93 raudonas bagis. Kadangi jie fini\xc5\xa1uoja vienu metu, prizas atitenka abiem. Ne\xc5\xbeinodami kaip j\xc4\xaf pasidalinti, jie nutaria surengti alaus ir de\xc5\xa1reli\xc5\xb3 var\xc5\xbeybas, kuri\xc5\xb3 laim\xc4\x97tojui atiteks ma\xc5\xa1ina._NEWLINE_Vykstant var\xc5\xbeyboms, bar\xc4\x85 u\xc5\xbepuola ir sugriauna gauja gangsteri\xc5\xb3, kuri\xc5\xb3 bosas nori \xc5\xa1ioje vietoje nupirkti \xc5\xbeem\xc4\x99 ir pastatyti dangorai\xc5\xbe\xc4\xaf. U\xc5\xbepuolimo metu gangsteriai sudegina ir laim\xc4\x97t\xc4\x85j\xc4\xaf bag\xc4\xaf, tod\xc4\x97l bi\xc4\x8diuliai patraukia pas j\xc5\xb3 bos\xc4\x85 ir pareikalauja atlyginti nuostolius \xe2\x80\x93 nupirkti toki\xc4\x85 pat ma\xc5\xa1in\xc4\x85._NEWLINE_Gangsteriai to daryti neketina ir pasiun\xc4\x8dia prie\xc5\xa1 juodu gauj\xc4\x85 motociklinink\xc5\xb3, ta\xc4\x8diau Kidas ir Benas juos i\xc5\xa1vaiko. Tada bosas nusamdo gars\xc5\xb3 \xc5\xbeudik\xc4\x85 Paganin\xc4\xaf, ta\xc4\x8diau ir jis pasirodo besantis bej\xc4\x97gis \xc4\xafvykdyti u\xc5\xbeduot\xc4\xaf._NEWLINE_Galiausiai jie u\xc5\xbepuola Beno dirbtuves ir sumu\xc5\xa1a jo sen\xc4\x85 pagalbinink\xc4\x85._NEWLINE_Tada Kidas su Benu galutinai supyksta...'